Aug 16,2015
కెనరా బ్యాంక్‌లో రక్తదానం..
         బెంగళూరు : దేశ 69వ స్వాతంత్య్ర దినోత్సవ వేడుకలు కెనరా బ్యాంకు కేంద్ర కార్యాలయంలో శనివారం ఘనంగా జరిగాయి. బ్యాంకు ఎండీ, సీఈఓ పి.ఎస్‌.రావత్‌ త్రివర్ణ పతాకాన్ని ఆవిష్కరించారు. బ్యాంకు ఎగ్జిక్యూటివ్‌ డైరెక్టర్‌ హరిదీష్‌ కుమార్‌ ఇతర సిబ్బంది పాల్గొన్నారు. వివిధ రంగాల్లో విశేషంగా రాణిస్తున్న పలువురు ప్రముఖులను, విద్యార్థులను బ్యాంకు అధికారులు ఈ సందర్భంగా సన్మానించారు. కన్నడా సాహిత్యంలో విశేష కృషి జరిపిన కవి డాక్టర్‌ దొడ్డరంగే గౌడ, ప్రముఖ వైద్యులు ఎల్‌.అప్పాజీ, లలిత్‌ కుమార్‌, పారా ఈతగాడు నిరంజన్‌ ముకుందన్‌, ఫొటోగ్రాఫర్‌ రంజన, ప్రముఖ పారిశ్రామికవేత్త సునీల్‌తో పాటు ప్రభుత్వ స్కూళ్లు, కళాశాలలో చదువుకొని మంచి మార్కులను సాధించిన విద్యార్థులను సత్కరించారు. ఇతరులకు ఆదర్శంగా నిలుస్తూ బ్యాంకు ఉద్యోగులు 103 యూనిట్ల మేర రక్తన్ని దానం నిర్వహించారు.
బ్యాగులు, ప్యూరిఫైయర్‌ల పంపిణీ..
        కెనరా బ్యాంకు బెంగళూరు మెట్రో సర్కిల్‌ హెచ్‌ఎస్‌ఆర్‌ లేఅవుట్‌లో అధికారులు 'ఖాతాదారుల సమావేశం' నిర్వహించారు. బ్యాంకు ఎగ్జిక్యూటివ్‌ డైరెక్టర్‌ హరిదీష్‌ కుమార్‌ ఈ కార్యక్రమానికి అధ్యక్షత వహించారు. కార్యక్రమానికి హాజరైన వారితో ఆయన ఇష్టాగోష్టి నిర్వహించారు. కార్పొరేట్‌ సామాజిక బాధ్యతలో భాగంగా ఆయన స్థానిక స్కూలు పిల్లలకు బ్యాగ్‌లను అందజేశారు. ప్రత్యేక సంరక్షణ అవసరమైన వారి కోసం కృషి చేస్తున్న సమర్థనం ట్రస్టుకు ఆయన వాటర్‌ ప్యూరిఫైయర్‌లను అందజేశారు. ఈ కార్యక్రమంలో బ్యాంకు చీఫ్‌్‌ కస్టమర్‌ సర్వీస్‌ ఆఫీసర్‌ బీఎన్‌ఆర్‌ రత్నాకర్‌, కెనరా బ్యాంకు స్థానిక శాఖ జీఎం రవీంద్ర బండారీతో పాటు పలువురు అధికారులు పాల్గొన్నారు.
మీ స్నేహితులకు రికమెండ్ చెయ్యండి